مشات و بقا حاضيها ... عاودات نفس البلان حيدات السپادريلا و بدات كاتحل الباب بشوية عاد دخلات ... طلعات لدارهم و من زهرها كان كلشي ناعس اما داوود واخا شافها دخلات بقا كايتسنا تما شي قسماين باش يتأكد بلي ماطرا لها حتى مشكل مع عائلتها ولا تصدق لقات الساقطة ديال الباب مسدودة و ماينفعها ساروت ... عاد تحرك و رجع للسبيطار .. رجع الموطور لصاحبو و شد من عندو باكية ديال الݣارو و طرف ديال الحشيش و الوراق ديال نيبرو و بريكة و مشا رجع للباياص ديالو .. بدا كايقاد الجوان ديالو بحكم ماكايبغيش يكمي الݣارو كيما كايشريه سوا يكون غايخلط معاه الحشيش سوا لا ... حيت داك الورق ديال الكارو كايخلي واحد الريحة خانزة و ماكاتتحيدش دغيا داكشي علاش النيبرو ماكايفارقوش ... هاد المرة ماكانش بالو مع حياة و إنما مع وليد.